b'\n_START_ARTICLE_\nTour de France 1934\n_START_SECTION_\nGjennomf\xc3\xb8ringen av rittet\n_START_PARAGRAPH_\nRittet ble vunnet av franskmannen Antonin Magne, med en margin p\xc3\xa5 over 27 minutter til andremann og over 52 minutter til tredjeplassen. Roger Lap\xc3\xa9bie og Georges Speicher vant begge 5 etapper under rittet, mens sammenlagtvinneren, Magne, vant to etapper totalt. Lagkonkurransen ble overlegent vunnet av det franske laget. Klatrekonkurransen ble vunnet av Ren\xc3\xa9 Vietto, som var f\xc3\xb8rst over \xc3\xa5tte av fjellene som talte i klatrekonkurransen. Mannen som kom p\xc3\xa5 fjerdeplass sammenlagt, F\xc3\xa9licien Vervaecke vant den individuelle konkurransen sammenlagt. _NEWLINE_Gjennomsnittsfarten i rittet var den h\xc3\xb8yeste til da med 30,36 km/t. Det var f\xc3\xb8rste gang farten var over 30 km pr time.\n_START_SECTION_\nEndringer fra 1933\n_START_PARAGRAPH_\nFor f\xc3\xb8rste gang i rittets historie var en Individuell tempoetappe med. Tidligere hadde det kun v\xc3\xa6rt lagtempoformat p\xc3\xa5 etappene. Rittdirekt\xc3\xb8r Henri Desgrange, hadde sett dette fra andre konkurranser, og valgte \xc3\xa5 ta det med p\xc3\xa5 en av etappene. Flere syklister like ikke at det var med tempoetapper. _NEWLINE_Bonustidssystemet fra 1933 ble nok en gang redusert, ettersom den hadde stor p\xc3\xa5virkning p\xc3\xa5 sammenlagtresultatene i 1933. Etappevinneren fikk 90 sek, andremann 45 pluss at etappevinneren fikk doblet avstanden han hadde ned til andremann. Men det var maks 2 minutter bonus. _NEWLINE_Touriste-routiers ble endret til en individuell klasse. Her ble antall startende redusert fra 40 ryttere til kun 20.'